Karianne Tung

Karianne Oldernes Tung (født 1984) er en norsk politiker (Ap) fra Stadsbygd i Trøndelag. Fra 16. oktober 2023 er hun digitaliserings- og forvaltningsminister i Jonas Gahr Støres regjering. Hun var fra 2013 til 2017 stortingsrepresentant for Arbeiderpartiet i Sør-Trøndelag. Hun var fram til juni 2015 medlem av Helse- og omsorgskomiteen, deretter av Transport- og kommunikasjonskomiteen.Omtale på Stortingets nettsted; besøkt 27. juni 2015. Inntil hun ble statsråd var hun daglig leder for medlemsforeningen Trondheim Tech Port. 

 Bakgrunn 
Tung ble født den 21. januar 1984 og er oppvokst på Stadsbygd i Indre Fosen kommune. Hun har en bachelorgrad i statsvitenskap fra NTNU. 

 Politiske verv 
Karianne Tung ble medlem av AUF og Arbeiderpartiet i 2002, og satt åtte år i kommunestyret i Rissa (2003–2011) og seks år på fylkestinget i Sør-Trøndelag. På fylkestinget var hun leder for opplæringskomiteen.TV2s velgerguide 2013; besøkt 26. november 2013.

Fra 2013 til 2017 var Karianne Tung stortingsrepresentant for Arbeiderpartiet i Sør-Trøndelag. Hun var fram til juni 2015 medlem av Helse- og omsorgskomiteen, deretter av Transport- og kommunikasjonskomiteen. 

Fra 2019 til 2023 var hun medlem av bystyret i Trondheim, hvor hun var medlem i Finans- og organisasjonskomiteen (2019–2022), og deretter i Kontrollkomiteen (2022–2023).

Karianne Tung har vært leder av AUF i Sør-Trøndelag (2007–2008), samt leder for Sør-Trøndelag Arbeiderparti (2017) og leder for Trøndelag Arbeiderparti (2017–2018).

Den 16. oktober 2023 ble hun digitaliserings- og forvaltningsminister i Jonas Gahr Støres regjering. 

 Andre verv 
I perioden 2007–2011 var hun styremedlem og styreleder for i Høgskolen i Sør-Trøndelag. Hun var leder for distriktsprogramrådet for NRK Trøndelag (2011–2013).

Hun har vært varamedlem og fast medlem av styret for Trondheim Jazzfest (2018–2022).. I 2020 ble hun oppnevnt som medlem i Stortingets oppnevnte utvalg som utredet felles prinsipper for godtgjøring til politikere, og evaluerte ordningen med Stortingets lønnskommisjon  I perioden 2021–2022 var hun medlem av lederlønnsutvalget oppnevnt av Kommunal- og distriktsdepartementet. Et utvalg som foretok en gjennomgang av statens lederlønnssystem og vurderte svakheter og styrker ved dagens retningslinjer og praktiseringen av systemet.

Hun har siden 2019 vært styremedlem i KLP Banken, og medlem i valgkomiteen for Salmar (2021–) og i valgkomiteen for Kreftforeningen (2022–).

 Referanser 


 Eksterne lenker 






Kategori:Lokalpolitikere i Rissa
Kategori:Ap-politikere i Sør-Trøndelag
Kategori:Statsråder i Regjeringen Støre
Kategori:Ap-statsråder
Kategori:Stortingsrepresentanter for Sør-Trøndelag
Kategori:Stortingsrepresentanter fra Ap
Kategori:Stortingsrepresentanter 2013–2017
Kategori:Personer fra tidligere Rissa kommune
Kategori:Personer fra Indre Fosen kommune